צו הפיקוח על מצרכים ושירותים (עיסוק באמצעי הצפנה)

{{ח:התחלה}}
{{ח:כותרת|צו הפיקוח על מצרכים ושירותים (עיסוק באמצעי הצפנה), תשל״ה–1974}}
{{ח:קטע3||צו בדבר הסדר העיסוק באמצעי הצפנה}}

{{ח:פתיח-התחלה}}
{{ח:תיבה|ק״ת תשל״ה, 45|צו הפיקוח על מצרכים ושירותים (עיסוק באמצעי הצפנה)|https://olaw.org.il/takanot/takanot-3232.pdf}}; {{ח:תיבה|תש״ם, 1413|תיקון|https://olaw.org.il/takanot/takanot-4114.pdf}}; {{ח:תיבה|תשנ״ב, 1299|תיקון|https://olaw.org.il/takanot/takanot-5457.pdf}}; {{ח:תיבה|תשנ״ח, 1107|תיקון|https://olaw.org.il/takanot/takanot-5917.pdf}}; {{ח:תיבה|תשפ״ה, 198|ביטול|https://olaw.org.il/takanot/takanot-12093.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מצרכים ושירותים#סעיף 5|סעיפים 5}}, {{ח:חיצוני|חוק הפיקוח על מצרכים ושירותים#סעיף 15|15}} {{ח:חיצוני|חוק הפיקוח על מצרכים ושירותים#סעיף 43|ו־43}} {{ח:חיצוני|חוק הפיקוח על מצרכים ושירותים|לחוק הפיקוח על מצרכים ושירותים, תשי״ח–1957}}, אני מצווה לאמור:

{{ח:מפריד}}
{{ח:הערה|'''צו הפיקוח על מצרכים ושירותים (עיסוק באמצעי הצפנה), תשל״ה–1974''' יבוטל ביום 20.3.2026.}}
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשנ״ח}}
{{ח:ת}} בצו זה –
{{ח:ת|סוג=הגדרה}} ”אמצעי הצפנה“, ”הצפנה“, ”ייצוא“, ”עיסוק באמצעי הצפנה“, ”שינוי“ ו”שילוב“ – כמשמעותם {{ח:חיצוני|אכרזת הפיקוח על מצרכים ושירותים (עיסוק באמצעי הצפנה)|באכרזת הפיקוח על מצרכים ושירותים (עיסוק באמצעי הצפנה), התשנ״ח–1998 {{ח:הערה|[צ״ל: התשל״ה–1974]}}}};
{{ח:ת|סוג=הגדרה}} ”אמצעי חופשי“ – אמצעי הצפנה, אשר המנהל נתן לגביו רשיון כללי, או שפרסם מיוזמתו הודעה שהוא חופשי כאמור {{ח:פנימי|סעיף 3ב|בסעיף 3ב}};
{{ח:ת|סוג=הגדרה}} ”המנהל“ – המנהל הכללי של משרד הבטחון;
{{ח:ת|סוג=הגדרה}} ”סוג משתמש“ – מוסד פיננסי, מוסד ממשלתי, או תאגיד, מוסד או ארגון מסוג אחר שאישר המנהל;
{{ח:ת|סוג=הגדרה}} ”רשיון“ – כל אחד מאלה: רשיון כללי, רשיון מוגבל, רשיון מיוחד;
{{ח:ת|סוג=הגדרה}} ”רשיון כללי“ – רשיון לפי צו זה לכל סוגי העיסוק באמצעי הצפנה, למעט שינוי ושילוב של אמצעי הצפנה מסוים;
{{ח:ת|סוג=הגדרה}} ”רשיון מוגבל“ – רשיון לפי צו זה המוגבל לסוגים של עיסוק באמצעי הצפנה, לאמצעי הצפנה מסוים או למדינות יעד, לפי סוג המשתמש באמצעי ההצפנה או אמת מידה אחרת;
{{ח:ת|סוג=הגדרה}} ”רשיון מיוחד“ – רשיון לפי צו זה, לעיסוק מסוים, לרבות עסקה מסוימת באמצעי הצפנה מסוים.

{{ח:סעיף|2|רשיון לעסוק באמצעי הצפנה|תיקון: תשנ״ח}}
{{ח:תת|(א)}} לא יעסוק אדם באמצעי הצפנה אלא על פי רשיון מאת המנהל ובהתאם לתנאי הרשיון.
{{ח:תת|(ב)}} תוקפם של רשיון מוגבל ושל רשיון מיוחד לשנה אחת או לתקופה אחרת שצוינה ברשיון.
{{ח:תת|(ג)}} תוקפו של רשיון כללי אינו מוגבל בזמן, למעט לעיסוק בייצור, אשר לגביו נדרש חידוש הרשיון בתום שלוש שנים ממועד נתינתו.
{{ח:תת|(ד)}} המנהל רשאי לחדש רשיון שתוקפו פקע.

{{ח:סעיף|3|בקשה לרשיון}}
{{ח:תת|(א)}} בקשה לרשיון תוגש למנהל בטופס שהוא קבע.
{{ח:תת|(ב)}} המבקש חייב לענות תשובה נכונה ומלאה על כל שאלה שבטופס וכן למסור פרטים נכונים ומדוייקים.

{{ח:סעיף|3א|פטור מרשיון|תיקון: תשנ״ח}}
{{ח:ת}} על אף האמור {{ח:פנימי|סעיף 2|בסעיף 2(א)}}, לא יידרש רשיון לעיסוק באמצעי הצפנה מסוג כמפורט להלן:
{{ח:תת|(1)}} רכישה, שימוש, החזקה, העברה ממקום למקום או מיד ליד, הפצה, מכירה, ניהול מו״מ לייצוא או ייצוא של אמצעי חופשי;
{{ח:תת|(2)}} רכישה, שימוש או החזקה של אמצעי הצפנה, אם המכירה או ההעברה של אמצעי הצפנה, לאותו אדם, נעשו לפי רשיון.

{{ח:סעיף|3ב|הודעה על אמצעי חופשי|תיקון: תשנ״ח}}
{{ח:תת|(א)}} נתן המנהל רשיון כללי לגבי אמצעי הצפנה מסוים, יפרסם הודעה על היות אותו אמצעי הצפנה אמצעי חופשי; המנהל רשאי לפרסם הודעה כאמור אף אם לא הוגשה בקשה לרשיון לגבי אותו אמצעי הצפנה.
{{ח:תת|(ב)}} הודעה לפי סעיף זה תפורסם ברשומות, אולם רשאי המנהל להורות על פרסומה בדרכים נוספות.

{{ח:סעיף|4|סמכות כניסה, בדיקה ודרישת פרטים}}
{{ח:תת|(א)}} הוגשה בקשה לרשיון לפי צו זה, רשאי המנהל –
{{ח:תתת|(1)}} להיכנס, הוא עצמו או מי שהוא הרשה לכך, לכל מקום שבו מתבצעת או עומדת להתבצע כל פעולה שבגדר עיסוק באמצעי הצפנה;
{{ח:תתת|(2)}} לבדוק, הוא עצמו או מי שהוא הרשה לכך, את אמצעי ההצפנה, ואת הרשומות המתייחסות להצפנה, ואת הנסיבות שבהן מתבצעת או עתידה להתבצע פעולה שבגדר עיסוק באמצעי הצפנה;
{{ח:תתת|(3)}} לדרוש ממבקש הרשיון למסור לו פרטים נוספים שנראים לו דרושים לענין הבקשה האמורה.
{{ח:תת|(ב)}} המבקש חייב לאפשר למנהל את השימוש בסמכויותיו לפי סעיף זה.

{{ח:סעיף|5|מתן רשיון וביטולו}}
{{ח:ת}} המנהל רשאי לתת את הרשיון, לסרב לתיתו, לקבוע תנאים לנתינתו, להתלותו או לבטלו, הכל כפי שימצא לנכון.

{{ח:סעיף|6|סמכויות המנהל לאחר מתן רשיון}}
{{ח:ת}} המנהל רשאי להפעיל סמכויותיו לפי {{ח:פנימי|סעיף 4|סעיף 4}} גם לאחר מתן הרשיון.

{{ח:סעיף|7|אגרה|תיקון: תש״ם, תשנ״ב}}
{{ח:תת|(א)}} בעד בדיקת בקשה למתן רשיון תשולם אגרה בסך של 319 שקלים חדשים {{ח:הערה|(מתואם לאפריל 1992)}}.
{{ח:תת|(ב)}} בעד בדיקת בקשה לחידוש רשיון תשולם אגרה שנתית בסך של 159 שקלים חדשים {{ח:הערה|(מתואם לאפריל 1992)}}.
{{ח:תת|(ג)}} אגרה כאמור בסעיפים קטנים (א) ו־(ב) תשולם בעת הגשת הבקשה לרשיון או לחידושו.

{{ח:סעיף|7א|הצמדה|תיקון: תשנ״ב}}
{{ח:תת|(א)}} האגרות הנקובות {{ח:פנימי|סעיף 7|בסעיף 7}} ישתנו ב־1 באפריל וב־1 באוקטובר של כל שנה (להלן – יום העדכון) לפי שיעור עליית המדד החדש לעומת המדד היסודי.
{{ח:תת|(ב)}} בסעיף זה –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד החדש“ – המדד שפורסם לאחרונה לפני יום העדכון;
{{ח:תת|סוג=הגדרה}} ”המדד היסודי“ – המדד שפורסם לאחרונה לפני יום העדכון הקודם.
{{ח:תת|(ג)}} סכום שהשתנה כאמור בסעיף קטן (א) יעוגל לשקל החדש השלם הקרוב.
{{ח:תת|(ד)}} המנהל הכללי של משרד הבטחון יפרסם בהודעה ברשומות את נוסח {{ח:פנימי|סעיף 7|סעיף 7(א) ו־(ב)}} כפי שהשתנה עקב האמור בסעיפים קטנים (א) עד (ג).

{{ח:סעיף|8|שמירת סודיות}}
{{ח:ת}} אדם העוסק באמצעי הצפנה לא ימסור ולא יגלה כל פרט על עיסוקו זה אלא לאדם שהמנהל קבע ברשיון או לאחר מכן.

{{ח:סעיף|9|שמירת חיקוקים}}
{{ח:ת}} צו זה אינו בא לגרוע מכל צו אחר שניתן לפי החוק או מכל חיקוק אחר, אלא להוסיף עליהם.

{{ח:סעיף|10|רשות מבצעת}}
{{ח:ת}} המנהל הוא רשות מבצעת לצורך צו זה והוא רשאי לתת כל הוראה הדרושה לביצועו.

{{ח:סעיף|10א|ועדה מייעצת|תיקון: תשנ״ח}}
{{ח:תת|(א)}} המנהל ימנה ועדה מייעצת של 5 חברים לפחות למתן רשיונות לצורך הפעלת סמכויותיו לפי צו זה.
{{ח:תת|(ב)}} בין חברי הועדה המייעצת יהיה נציג ציבור.
{{ח:תת|(ג)}} הועדה המייעצת רשאית למנות ועדות משנה, מבין חבריה ושלא מבין חבריה, לענינים שהיא תקבע.
{{ח:תת|(ד)}} המנהל רשאי לאצול לועדה המייעצת או לועדת משנה, מסמכויותיו לפי צו זה, למעט הסמכות לתת רשיון, לסרב לתיתו, לבטלו או להתלותו.

{{ח:סעיף|11|תחילה}}
{{ח:ת}} תחילתו של צו זה ביום י״ח בטבת תשל״ה (1 בינואר 1975).

{{ח:סעיף|12|השם}}
{{ח:ת}} לצו זה ייקרא ”צו הפיקוח על מצרכים ושירותים (עיסוק באמצעי הצפנה), תשל״ה–1974“.

{{ח:חתימות|י״ח באלול תשל״ד (5 בספטמבר 1974)}}
* '''שמעון פרס'''
שר הבטחון
{{ח:סוגר}}
{{ח:סוף}}
[[קטגוריה:בוט חוקים]]